Hiru eskuen Andre Mariaren ikonoa

Hiru eskuen Andre Mariaren ikonoa () gaur egun, Greziako Athos mendian dagoen Hilandar monasterioan gordetzen den ikono ospetsua da. Andre Maria hori Serbiako babeslea da.

 Kondaira 
Hiru eskuen Andre Mariaren kondaira Bizantziar Inperioaren garaikoa.

Tradizioaren arabera, jatorrizko ikonoa Joan Damaskokoarena zen VIII. mendearen hasieran [2], eta 717. urte inguruan gertatutako mirarizko sendaketarekin lotzen da.  Leon Isauriarrak, Bizantzioko enperadoreak, 730an, ikonoak debekatu zituen eta guztiak puskatzeko agindua eman zuen. Kondairaren arabera, Joan Damaskokoa, Elizan ikonoak gurtzearen defendatzaile nagusia izan zena bere aurkakoen — ikonoklasten — aurrean, kalifa boteretsu baten zerbitzura zegoen. Leon enperadoreak, ikonoak gurtzearen aurka zegoenez, ustez Juanen letradun gutun batzuk faltsutu zituen, eta gutun horietan, Joan Damaskokao eskatzen zion enperadoreari eraso egin ziezaiola   Al-Walid I kalifari. Kalifari eman zizkioten gutunak, eta horrek, egiazkotzat jo zituen eta traizioa sinetsi zuen. Juan bere ustezko desleialtasunagatik zigortzea erabaki zuen eta eskua moztu ziezaioten agindu zuen zigor gisa.

Ondoren, Joanek eskua berreskuratu zuen: Theotokos (Jainkoaren ama) ikono baten aurrean otoitz egitean, Andre Maria Joanen aurrean agertu zen eta eskua bere tokian jarri zion berriro ere; eta horren truke, kantak eta himnoak haren ohorean idazteko promesa eskatu zion Amabirjinak. Mirakulua eskertzeko, Joanesek bere eskuaren zilarrezko erreplika bat egiteko agindu zuen eta ikonoan jarri  zinopari (ex-voto) gisa. Handik aurrera, ikonoa "hiru eskuetakoa" (Tricherousa) bezala ezagutua izan zen, hiru esku zituelako (Ama Birjinaren biak eta Jonek jarritakoa. Gero behin da berriz kopiatu zen ikono hori.Dusan T.Batakovic, Histoire du peuple serbe 2005, Éditions L'Âge d'Homme. ISBN|282511958X

 Historia 
Tradizioaren arabera Athos mendiko ikonoa San Savari eman zioten eta profezia batek hori gertatuko zela bete zen horrela. Gainera, San Savak (Sava Serbiakoa eta bere aitak, monjeak biak)  Athos mendiko Hilandar monasterioa berregin eta handitu zuten, eta Serbiarrek sortua izanik, "Monasterio Serbiarra" ezizenaz ezaguna da. Tradizionalki ere monje serbiarrak hor bizi izan dira.  San Savaren bizitzako gertakari hori dela eta, Serbiako babeslea izan da ikono hau eta, kondairaren arabera, erresuma aurrera atera zen, sarritan, berari esker. Dena dela, gaur egun gordetzen den ikonoa ez da jatorrizkoa, XIV. mendekoa baizik, beraz, kopia bat da.

 Erreferentziak 

 Kanpo estekak 

Kategoria:Ama Birjinaren irudikapenak
Kategoria:Serbiako historia
Kategoria:Athos mendia
Kategoria:Eliza ortodoxoa
Kategoria:Erlijioa Serbian